b'\n_START_ARTICLE_\nGlucosiltransferasa\n_START_SECTION_\nTransfer\xc3\xa8ncia de glicosil\n_START_PARAGRAPH_\nEl resultat de la transfer\xc3\xa8ncia de glicosil pot ser un carbohidrat, un gluc\xc3\xb2sid, un oligosac\xc3\xa0rid o un polisac\xc3\xa0rid. Algunes glucosiltransferases catalitzen transfer\xc3\xa8ncies a fosfat inorg\xc3\xa0nic o aigua._NEWLINE_Les transfer\xc3\xa8ncies de glicosil tamb\xc3\xa9 poden pasar en residus de prote\xc3\xafnes, normalment la tirosina, serina o treonina per donar O-glicoprote\xc3\xafnes o a l\'asparagina per donar N-glicoprote\xc3\xafnes.\n_START_SECTION_\nTransfer\xc3\xa8ncia de manosil\n_START_PARAGRAPH_\nEls grups manosil poden transferir-se a tript\xc3\xb2fan per generar C-manosil tript\xc3\xb2fan, que \xc3\xa9s relativament abundant als eucariotes. Les transferases poden tamb\xc3\xa9 utilitzar l\xc3\xadpids com a acceptors, formant glicol\xc3\xadpids, o tamb\xc3\xa9 l\xc3\xadpids vinculats a sucre donadors de fosfat, com els fosfats dolicol.\n_START_SECTION_\nDonadors\n_START_PARAGRAPH_\n\xc3\x89s com\xc3\xba que els nucle\xc3\xb2tids derivats del sucre siguin utilitzats com donadors de glicosil. Les glucosiltransferases que utilitzen nucle\xc3\xb2tids de sucre s\'anomenen enzims Leloir, per Luis F.Leloir, el cient\xc3\xadfic que va descobrir el primer nucl\xc3\xa8otid de sucre i que va rebre el Premi Nobel de Qu\xc3\xadmica en 1970 pel seu treball sobre el metabolisme dels carbohidrats._NEWLINE_Les glucosiltransferases que utilitzen donadors no-nucle\xc3\xb2tids, que poden ser pirofosfats poliprenol, fosfats poliprenol, sucre-1-fosfats o sucre-1-pirofosfats, s\xc3\xb3n anomenats glucosiltransferases no-Leloir. Aquests enzims no-Leloir apareixen en una varietat d\'organismes.\n_START_SECTION_\nMecanisme\n_START_PARAGRAPH_\nLes glucosiltransferases, per analogia amb les hidrolases de gluc\xc3\xb2sids, poden catalitzar la transfer\xc3\xa8ncia d\'un fragment de glicosil amb conservaci\xc3\xb3 o inversi\xc3\xb3 de l\'an\xc3\xb2mer. Les glucosiltransferases s\xc3\xb3n normalment dependents dels ions de metall, amb metalls com magnesi o mangan\xc3\xa8s trobats en la part activa i actuant com \xc3\xa0cids de Lewis al vincular-se al grup (di)fosfat que se\'n va._NEWLINE_Els mam\xc3\xadfers utilitzen nom\xc3\xa9s nou nucle\xc3\xb2tids donadors de sucre per les glucosiltransferases: UDP-glucosa, UDP-galactosa, UDP-GlcNAc, UDP-GalNAc, UDP-xylose, \xc3\xa0cid UDP-glucuronic, GDP-manosa, GDP-fucosa i CMP-\xc3\xa0cid si\xc3\xa0lic._NEWLINE_Altres organismes tenen una extensa varietat de donants de nucle\xc3\xb2tids de sucre. Moltes glucosiltransferases en un nombre d\'organismes utilitzen donadors glicosil vinculats a l\xc3\xadpids on en el l\xc3\xadpid hi ha freq\xc3\xbcentment un terpenoid, com un dolicol o poliprenol.\n_START_SECTION_\nClassificaci\xc3\xb3 per seq\xc3\xbc\xc3\xa8ncia\n_START_PARAGRAPH_\nEls m\xc3\xa8todes de classificaci\xc3\xb3 basats en la seq\xc3\xbc\xc3\xa8ncia han demostrat ser una manera molt \xc3\xbatil per generar hip\xc3\xb2tesis per les funcions de les prote\xc3\xafnes basades en la seq\xc3\xbc\xc3\xa8ncia d\'alineaci\xc3\xb3 a prote\xc3\xafnes relacionades. La base de dades de l\'enzim actiu de carbohidrat presenta una classificaci\xc3\xb3 de glucosiltransferases en aproximadament 90 fam\xc3\xadlies basada en una seq\xc3\xbc\xc3\xa8ncia. El mateix plec tridimensional hauria de fer-se en la resta de fam\xc3\xadlies.\n_START_SECTION_\nEstructura\n_START_PARAGRAPH_\nEn contrast amb la diversitat d\'estructures tridimensionals observades per les gluc\xc3\xb2sid-hidrolases, les glucosiltransferases tenen una franja molt m\xc3\xa9s petita d\'estructures. De fet, segons la base de dades de "Structural Classification of Proteins", nom\xc3\xa9s s\'han observat tres plecs diferents per la glicosiltransferasa. Molt recentment, es va identificar un nou plec de glicosiltransferasa per les glucosiltransferases involucrades en la bios\xc3\xadntesi del pol\xc3\xadmer NAG-NAM de l\'esquelet del pol\xc3\xadmer del peptidoglic\xc3\xa0.\n_START_SECTION_\nInhibidors\n_START_PARAGRAPH_\nEs coneixen molts inhibidors de les glucosiltransferases. Alguns d\'aquests s\xc3\xb3n productes naturals, com la moenmicina, un inhibidor dels peptidoglicans de les glucosiltransferases, les nikkomicines, inhibidors de la quitina sintasa, i de les equinocandines, inhibidors de les b-1,3-glucan-sintases dels fongs. _NEWLINE_Alguns inhibidors de glucosiltransferases s\'utilitzen com drogues o antibi\xc3\xb2tics. La moenimicina s\'utilitza en el menjar d\'animals com un promotor del creixement. La capsofungina s\'ha desenvolupat a partir de les equinocandines i s\'utilitza com un agent antif\xc3\xbangic. L\'etambutol \xc3\xa9s un inhibidor arabinotransferases dels micobacteris i s\'utilitza per al tractament de la tuberculosi. El lufenuron \xc3\xa9s un inhibidor de les quitina sintetases dels insectes i s\'utilitza per controlar les puces als animals.\n_START_SECTION_\nDeterminant del grup sanguini\n_START_PARAGRAPH_\nEl sistema de grup ABO es determina per quin tipus de glucosiltrnasferasa s\'expressen al cos. _NEWLINE_El locus del gen ABO que expressa les glucosiltransferases t\xc3\xa9 tres formes al\xc2\xb7l\xc3\xa8liques: A, B i O. L\'al\xc2\xb7lel A codifica una glucosiltransferasa que transforma l\'\xce\xb1-N-acetilgalactosamina en D-galactosa fi de l\'antigen H, produint l\'antigen A. L\'al\xc2\xb7lel B codifica una glucosiltransferasa que junta una \xce\xb1-D-galactose amb una D-galactosa al final de l\'antigen H, creant l\'antigen B. En el cas de l\'al\xc2\xb7lel O l\'ex\xc3\xb3 6 cont\xc3\xa9 una supressi\xc3\xb3 que resulta en una p\xc3\xa8rdua d\'activitat enzim\xc3\xa0tica. L\'al\xc2\xb7lel O es diferencia una mica de l\'al\xc2\xb7lel A per la supressi\xc3\xb3 d\'un nucle\xc3\xb2tid: la guanina en posici\xc3\xb3 261. L\'eliminaci\xc3\xb3 causa un marc de lectura i resulta en la traducci\xc3\xb3 d\'una prote\xc3\xafna quasi totalment diferent, que li falta l\'activitat enzim\xc3\xa0tica. Aix\xc3\xb2 resulta en que l\'antigen H no canvia en els grups O. _NEWLINE_La combinaci\xc3\xb3 de glucosiltransferases pels dos al\xc2\xb7lels presents en cada persona determina si \xc3\xa9s un grup sanguini AB, A, B \xc3\xb3 O.\n_START_SECTION_\nUsos\n_START_PARAGRAPH_\nLes glucosiltransferases han sigut molt utilitzades en la s\xc3\xadntesi de glicoconjugats. Els enzims apropiats poden ser a\xc3\xafllats de fonts naturals o produ\xc3\xafts per recombinaci\xc3\xb3. _NEWLINE_Com a alternativa, sistemes basats en c\xc3\xa8l\xc2\xb7lules senceres que utilitzen donants de glicosil endogen o sistemes clonats i expressats basats en c\xc3\xa8l\xc2\xb7lules que contenen sistemes per la s\xc3\xadntesi de donants de glicosil, que s\'han desenvolupat. _NEWLINE_A les aproximacions lliures de c\xc3\xa8l\xc2\xb7lules, l\'aplicaci\xc3\xb3 a gran escala de glucosiltransferases per la s\xc3\xadntesi de glicoconjugats ha requerit acc\xc3\xa9s a grans quantitats de donants de glicosil. D\'altra banda, els sistemes de reciclat de nucle\xc3\xb2tids que permeten la res\xc3\xadntesi dels donadors de glicosil des del nucle\xc3\xb2tid alliberat s\'han desenvolupat. L\'enfocament de reciclatge de nucle\xc3\xb2tids t\xc3\xa9 a m\xc3\xa9s el benefici de reduir la quantitat de nucle\xc3\xb2tid format com un subproducte, reduint la quantitat d\'inhibici\xc3\xb3 causada a la glicosiltransferasa d\'inter\xc3\xa8s, una caracter\xc3\xadstica comunament observada del subproducte del nucle\xc3\xb2tid.'